Diari Oficial de la Generalitat Valenciana


Sumari del DOGV 6111, del 28-09-2009 (2009/10763)

Extracte de les bases per a la provisió en propietat d'una plaça de conserge de la pista d'atletisme i conserge del pavelló poliesportiu.
-----------------------------------------------------------------------------------------------------------------------------------------

### Dades del document

Número de DOGV
:   6111

Data del DOGV
:   28-09-2009

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2009/10917


Data del document
:   15-09-2009

Organisme emissor
:   Ajuntament de Requena

Tipus de document
:   Convocatòria

Descriptors 

:   * Requena
    * concurs administratiu

Extracte de les bases per a la provisió en propietat d'una plaça de conserge de la pista d'atletisme i conserge del pavelló poliesportiu. [2009/10254]  
Per Resolució d'Alcaldia de data 18 d'agost, s'ha acordat aprovar les bases per a la provisió en propietat d'una plaça de conserge de la pista d'atletisme i conserge del pavelló poliesportiu, que han sigut publicades en el Butlletí Oficial de la Província de València número 217, de data 12 de setembre de 2009.   
L'extracte de les bases és el següent:  
1. Objecte  
És objecte d'esta convocatòria la provisió mitjançant concurs oposició lliure reservada a aspirants amb discapacitat igual o superior a un 33%, de les places de funcionaris de carrera següents:   
- 1 conserge de la pista d'atletisme (25 hores setmanals)  
- 1 conserge del pavelló poliesportiu caps de setmana (17 hores setmanals)  
Les places esmentades estan enquadrades en l'agrupació professional de l'Ajuntament de Requena, de conformitat amb la disposició transitòria tercera, apartat 2, de la Llei 7/2007, de 12 d'abril, que regula l'Estatut Bàsic de l'Empleat Públic (BOE dia 13 d'abril), escala d'administració general, subescala subalterna, vacants en la plantilla de funcionaris de l'Ajuntament de Requena, corresponents a l'oferta d'ocupació pública de l'any 2009.  
Els aspirants que resulten aprovats, elegiran plaça, per ordre de puntuació aconseguida en el concurs oposició.   
2. Requisits dels aspirants  
Dins de l'apartat de requisits i condicions generals que han de reunir els aspirants, la titulació que estos hauran de tindre és la del certificat d'escolaritat o equivalent o en condicions d'obtindre'l, en la data d'acabament del termini de presentació d'instàncies.  
Així mateix, atés que la plaça està reservada per a personal discapacitat, hauran de presentar la documentació establida en l'apartat 2.1.3 de les bases generals esmentades i la declaració expressa que s'establix en l'apartat 1.9 de les bases generals indicades.   
3. Règim aplicable  
Esta convocatòria es regirà a més a més de per estes bases específiques, per les bases generals aprovades per l'Ajuntament de Requena, i que foren publicades en el Butlletí Oficial de la Província de València, número 177, de data 26 de juliol de 2008 i altra normativa d'aplicació, en especial caldrà ajustar-se al que establix el Reial Decret 2271/2004, de 3 de desembre, que regula l'accés a l'ocupació pública i la provisió de llocs de treball de les persones amb discapacitat i per l'Ordre PRE/1822/2006, de 9 de juny, per la qual s'establixen criteris generals per a l'adaptació de temps addicionals en els processos selectius per a l'accés a l'ocupació pública de persones amb discapacitat.  
4. Drets d'examen  
Els drets d'examen seran de 20,60 € i es pagaran d'acord amb el que establixen les bases generals.  
La resta de les bases obren en el Negociat de Recursos Humans de l'Ajuntament per a ser consultades, i, si s'escau, obtindre fotocòpia d'estes en el Servici d'Atenció al Ciutadà.  
La qual cosa es publica perquè se'n prenga coneixement general, d'acord amb el que establix la normativa d'aplicació.  
Requena, 15 de setembre de 2009.- L'alcalde president: Adelo Montés Diana.